2 ਜਨਵਰੀ
18 ਪੋਹ ਨਾ: ਸ਼ਾ:

2 ਜਨਵਰੀ ਗ੍ਰੈਗਰੀ ਕਲੰਡਰ ਦੇ ਮੁਤਾਬਕ ਸਾਲ ਦਾ ਦੂਜਾ ਦਿਨ ਹੁੰਦਾ ਹੈ। ਸਾਲ ਦੇ 363 (ਲੀਪ ਸਾਲ ਵਿੱਚ 364) ਦਿਨ ਬਾਕੀ ਹੁੰਦੇ ਹਨ।

ਵਾਕਿਆ 
 533 – ਮਰਕਿਉਰਿਅਸ ਪੋਪ ਜੌਨ ਦੂਜਾ ਬਣਿਆਂ। ਉਹ ਪੌਪ ਬਣਨ ਦੇ ਬਾਅਦ ਨਾਮ ਬਦਲਣ ਵਾਲਾ ਪਹਿਲਾ ਪੌਪ ਸੀ।
 1757 – ਬਰਤਾਨਵੀ ਫ਼ੌਜਾਂ ਨੇ ਕਲਕੱਤਾ 'ਤੇ ਕਬਜ਼ਾ ਕੀਤਾ।
 1839 – ਚੰਨ ਦੀ ਪਹਿਲੀ ਫ਼ੋਟੋ ਛਾਪੀ ਗਈ | ਇਹ ਫ਼ੋਟੋ ਫ਼ਰੈਂਚ ਫ਼ੋਟੋਗ੍ਰਾਫ਼ਰ ਲੂਈ ਦਾਗੁਏਰ ਨੇ ਖਿੱਚੀ ਸੀ।
 1879 – ਥਾਮਸ ਐਡੀਸਨ ਨੇ ਪਹਿਲਾ ਜਨਰੇਟਰ ਬਣਾਉਣਾ ਸ਼ੁਰੂ ਕੀਤਾ।
 1925 – ਕੈਨੇਡੀਅਨ ਸ਼ਹੀਦੀ ਜਥਾ ਗਿ੍ਫ਼ਤਾਰੀ ਦੇਣ ਵਾਸਤੇ ਜੈਤੋ ਨੂੰ ਚਲਿਆ।
 1929 – ਅਮਰੀਕਾ ਤੇ ਕੈਨੇਡਾ ਨੇ ਨਿਆਗਰਾ ਝਰਨਾ ਦੀ ਸੰਭਾਲ ਕਰਨ ਦਾ ਸਮਝੌਤਾ ਕੀਤਾ।
 1944 – ਦੂਜੀ ਸੰਸਾਰ ਜੰਗ ਵਿੱਚ ਪਹਿਲੀ ਵਾਰ ਬਰਤਾਨੀਆ ਨੇ ਹੈਲੀਕਾਪਟਰਾਂ ਦੀ ਵਰਤੋਂ ਕੀਤੀ।
 1954 – ਭਾਰਤ ਦੇ ਨਾਗਰਿਕ ਸਨਮਾਨ ਪਦਮ ਵਿਭੂਸ਼ਨ ਅਤੇ ਪਦਮ ਭੂਸ਼ਨ ਅਤੇ ਪਦਮ ਸ਼੍ਰੀ ਸਥਾਪਿਤ ਹੋਏ।
 1959 – ਲੂਨਾ 1, ਚੰਦਰਮਾ ਦੇ ਨੇੜੇ ਪਹੁੰਚਣ ਲਈ ਅਤੇ ਸੂਰਜ ਦੇ ਦੁਆਲੇ ਚੱਕਰ ਲਾਉਣ ਵਾਲਾ ਪਹਿਲਾ ਪੁਲਾੜਯਾਣ ਸੋਵੀਅਤ ਯੂਨੀਅਨ ਨੇ ਛੱਡਿਆ।
 1966 – 1492 ਵਿੱਚ ਯਹੂਦੀਆਂ ਨੂੰ ਸਪੇਨ ਵਿਚੋਂ ਕੱਢੇ ਜਾਣ ਮਗਰੋਂ ਸਪੇਨ ਵਿੱਚ ਪਹਿਲਾ ਯਹੂਦੀ ਬੱਚਾ ਪੈਦਾ ਹੋਇਆ।
 1975 – ਸਮਸਤੀਪੁਰ ਬਿਹਾਰ, ਭਾਰਤ, ਵਿੱਚ ਰੇਲਵੇ ਮੰਤਰੀ ਲਲਿਤ ਨਾਰਾਇਣ ਮਿਸ਼ਰਾ ਦੀ ਇੱਕ ਬੰਬ ਧਮਾਕੇ ਵਿੱਚ ਮੌਤ।
 2012 – ਈਰਾਨ ਨੇ ਮੀਡੀਅਮ ਰੇਂਜ ਮਿਜ਼ਾਈਲ ਬਣਾ ਲੈਣ ਦੀ ਨੁਮਾਇਸ਼ ਕੀਤੀ।
 2016 – ਪਠਾਨਕੋਟ ਹਮਲਾ: ਅੱਤਵਾਦੀਆਂ ਨੇ ਹਮਲਾ ਕੀਤਾ।

ਜਨਮ

 1832 – ਬਰਤਾਨੀਆ ਦਾ ਸਮਾਜਿਕ ਮਾਨਵ ਵਿਗਿਆਨ ਦਾ ਸੰਸਥਾਪਕ ਐਡਵਰਡ ਬੀ ਟਾਇਲਰ ਦਾ ਜਨਮ।
 1905 – ਭਾਰਤੀ ਹਿੰਦੀ ਲੇਖਕ ਜੈਨੇਂਦਰ ਕੁਮਾਰ ਦਾ ਜਨਮ।
 1914 – ਭਾਰਤੀ-ਮੂਲ ਦੀ ਬਰਤਾਨਵੀ ਖੁਫ਼ੀਆ ਜਾਸੂਸ ਨੂਰ ਇਨਾਇਤ ਖ਼ਾਨ ਦਾ ਜਨਮ।
 1920 – ਸੋਵੀਅਤ ਯੂਨੀਅਨ ਵਿੱਚ ਪੈਦਾ ਹੋਇਆ ਅਮਰੀਕੀ ਲੇਖਕ ਆਈਜ਼ੈਕ ਐਸੀਮੋਵ ਦਾ ਜਨਮ।
 1922 – ਪੰਜਾਬੀ ਮੂਲ ਦਾ ਮਾਰਕਸਵਾਦੀ ਚਿੰਤਕ ਪ੍ਰੋ. ਰਣਧੀਰ ਸਿੰਘ ਦਾ ਜਨਮ।
 1927 – ਜਪਾਨੀ ਮਾਰਕਸਵਾਦੀ ਅਰਥਸ਼ਾਸਤਰੀ ਅਤੇ ਸਾਬਕਾ ਪ੍ਰੋਫੈਸਰ ਨੋਬੂਓ ਓਕੀਸ਼ੀਓ ਦਾ ਜਨਮ।
 1932 – ਪੰਜਾਬੀ ਸਿਆਸਤਦਾਨ ਅਤੇ ਧਾਰਮਿਕ ਨੇਤਾ ਹਰਚੰਦ ਸਿੰਘ ਲੌਂਗੋਵਾਲ ਦਾ ਜਨਮ।
 1941 – ਪੰਜਾਬੀ ਕਹਾਣੀਕਾਰ ਅਤਰਜੀਤ ਦਾ ਜਨਮ।
 1963 – ਅਮਰੀਕਾ ਦਾ ਸੇਵਾਮੁਕਤ ਮੇਜਰ ਲੀਗ ਬੇਸਬਾਲ ਪਿੱਚਰ ਡੇਵਿਡ ਕੋਨ ਦਾ ਜਨਮ।
 1972 – ਪੰਜਾਬੀ ਕਵੀ ਅਜੇ ਤਨਵੀਰ ਦਾ ਜਨਮ।
 1979 – ਕੈਨੇਡਾ ਦਾ ਸਿਆਸਤਦਾਨ ਜਗਮੀਤ ਸਿੰਘ ਦਾ ਜਨਮ।
 1983 – ਭਾਰਤੀ ਪੰਜਾਬੀ ਗਾਇਕ ਅਤੇ ਅਭਿਨੇਤਾ ਗਿੱਪੀ ਗਰੇਵਾਲ ਦਾ ਜਨਮ।
 1983 – ਅਮਰੀਕੀ ਅਭਿਨੇਤਰੀ, ਜੇਵਰ ਡਿਜ਼ਾਇਨਰ, ਤੇ ਮਾਡਲ ਕੇਟ ਬੋਸਵਰਥ ਦਾ ਜਨਮ।
 1988 – ਭਾਰਤੀ ਮਹਿਲਾ ਅਥਲੀਟ ਸਪਨਾ ਪੂਨਿਆ ਦਾ ਜਨਮ।

ਦਿਹਾਂਤ

 1989 – ਭਾਰਤੀ ਨੁਕੜ ਨਾਟਕਕਾਰ, ਅਭਿਨੇਤਾ, ਨਿਰਦੇਸ਼ਕ, ਗੀਤਕਾਰ, ਅਤੇ ਸਿਧਾਂਤਕਾਰ ਸਫ਼ਦਰ ਹਾਸ਼ਮੀ ਦਾ ਦਿਹਾਂਤ।
 2010 – ਗੁਜਰਾਤੀ ਭਾਸ਼ਾ ਦਾ ਕਵੀ ਅਤੇ ਸਾਹਿਤਕਾਰ ਰਾਜਿੰਦਰ ਸ਼ਾਹ ਦਾ ਦਿਹਾਂਤ।
 2016 – ਭਾਰਤੀ ਕਮਿਊਨਿਸਟ ਪਾਰਟੀ ਦਾ ਨੇਤਾ ਏ ਬੀ ਬਰਧਨ ਦਾ ਦਿਹਾਂਤ।

ਜਨਵਰੀ